Jagbedryf kan honger help verlig tydens COVID-19-tydperk - Die Kwêvoël
Dié versoek aan die Departemente van Gesondheid, van Landbou, Grondhervorming en Landelike Ontwikkeling en van Omgewingsake, Bosbou en Vissery kom slegs 'n week nadat dieselfde mosie deur die European United Left/Nordic Green Left group in die Europese Parlement ter tafel gelê is.
Die mosie wat gemik het om die handel en verbruik van wildvleis te verban is verslaan met 449 stemme daarteen teenoor 186 daarvoor. "Die uitslag van die stemming stuur 'n duidelike boodskap aan diereregte-groepe, wat die COVID-19-pandemie misbruik deur alle middele te benut om jag- en ander aktiwiteite wat volhoubaar is in Europa te beperk" het die Europese Federasie vir Jag en Bewaring (FACE) in 'n mediaverklaring ná afloop van die stemming gesê.
"Saai wil die regering aanmoedig om die jagbedryf as 'n noodsaaklike industrie te prioritiseer aangesien dit 'n reusebydrae kan maak om honger te help verlig in die tyd waar enige bydrae 'n groot verskil op grondvlak kan maak.
Helpende Hand se Helpjag-projek is 'n uitstekende voorbeeld hiervan. Jagters het sedert 2018 ongeveer 30 000 kg vleis geskenk aan dié inisiatief, wat 8 000 behoeftige kleuters van gebalanseerde maaltye voorsien."
Saai werk tans saam met ander organisasies in die bedryf om die verantwoordelike heropening van die jagbedryf te bewerkstellig.